Ջեյն Օսթին (ֆիլմ)

«Ջեյն Օսթին» ( - «Դառնալով Ջեյն»), գեղարվեստական ֆիլմ, ռեժիսոր Ջուլիան Ջարոլդի դրաման անգլիացի գրող Ջեյն Օսթինի և իռլանդացի իրավաբան Թոմաս Լեֆրոյի հարաբերությունների մասին։ Ֆիլմը մի քանի ընկերությունների համատեղ արտադրություն է, ներառյալ BBC Films և Irish Film Board։

Սյուժե 
Աղքատ գյուղական քահանայի դուստր Ջեյն Օսթինին, որը երազում է գրող դառնալ, առաջարկություն է անում Ուիզլին՝ իրենց ունևոր հարևանուհի լեդի Գրեշեմի եղբորորդին։ Սակայն Ջեյնը փոխադարձ զգամունքներ չի տածում նրա հանդեպ։

Ջեյնի ծնողները ցանկանում են, որ նա ամուսնանա հաշվարկով․ Անգլիայում 1795 թվականին այլ ընտրություն չի եղել։ Բայց երբ նա ծանոթանում է երիտասարդ Թոմ Լեֆրոյի հետ, նրա միտքն ու գեղեցկությունը հետաքրքրություն են առաջացնում աղջկա մեջ, և նրա կյանքը սկսում է փոխվել։ Նրանց միջև ծնվում են նուրբ զգացմունքները։ Նրանք որոշում են ամուսնանալ, բայց ճակատագիրը նրանց համար այլ ուղի է պատրաստել։ Լեֆրոյի ազգականը, որի խնամակալության տակ է նա գտնվում, չի տալիս իր համաձայնությունը ամուսնության համար։ Հուսահատ Լեֆրոյը Ջեյնին առաջարկում է փախչել իր հետ։ Եվ Ջեյնը որոշում է դիմել այդ հուսահատ քայլին՝ մարտահրավեր նետելով հանրային բարքերին, որոնք շրջապատում են իրեն։ Բայց փախուստի ժամանակ Ջեյնը պատահաբար իմանում է, որ Թոմը դեռ ունի կրտսեր եղբայրներ և քույրեր, որոնց մասին նա պարտավոր է հոգ տանել, և ովքեր ապրում են այն գումարով, որը նրանց տալիս է իրենց ազգականը։ Ջեյնը գիտակցում է, որ իրենց միությունը դատապարտված է, և որոշում է վերադառնալ իր ծնողների մոտ։ Մինչև իր օրերի վերջը Ջեյնը հավատարիմ է մնում Լեֆրոյի հանդեպ ունեցած զգացմունքներին՝ այդպես էլ իր կյանքը չկապելով ոչ մեկի հետ։ Ֆիլմի վերջում Ջեյնը ու Թոմը տարիներ անց կրկին հանդիպում են։ Ջեյնը կարդում է իր վեպից մի հատված Լեֆրոյի դստեր համար, որը նրա տաղանդի երկրպագուներից է։

Դերերում

Նկարահանումներ 
«Ջեյն Օսթին» ֆիլմն ունեցել է €12,7 մլն սահմանափակ բյուջե։ Նկարահանումներ տեղի են ունեցել Դուբլինում, իսկ գյուղական տեսարանները նկարահանվել են Իռլանդիայում։ Միայն ֆիլմի սկզբի երկու կադրեր նկարահանվել  են Անգլիայում։ Սկզբում նկարահանումները պլանավորվել են անցկացնել Հեմփշիրում՝ մեծ գրողի ծննդավայրում, սակայն Ջուլիան Ջարոլդը որոշել է, որ Հեմփշիրը շատ է փոխվել այդ ժամանակներից, և այնտեղ բավարար չեն այդ դարաշրջանի գյուղական բնությունն ու հին տնակները։ Ջեյմս Մաքևոյը լիովին կողմ է եղել նրա որոշմանը։ Քանի որ Ջեյն Օսթինի իրական տունը ոչնչացվել էր 1824 թվականին, նկարահանումներն անցկացվել են Հիգինսբրուք Հաուսում, որը կառուցվել է 18-րդ դարում։ Այժմ Հիգգինս Բրուք Հաուսը պատկանում է Քրիստոֆեր Գրեյին։ Հետագայում տունը կրկին օգտագործվել է «Նորթենգերի աբբայություն» ֆիլմի նկարահանումներում։

Քնադատություն 
Ֆիլմն արժանացել է  կինոքննադատների խառը արձագանքների։ Rotten Tomatoes կայքում ֆիլմն ունի 58 % վարկանիշ՝ հիմնված է 139 կարծիքի վրա, որոնց միջին միավորը 10 հնարավորից 6 է։ Metacritic կայքում ֆիլմն ունի 100-ից 55 միավոր՝ 34 քննադատությունների հիման վրա, ինչը համապատասխանում է «խառը կամ միջին արձագանքներ» կարգավիճակին։

Ծանոթագրություններ 

Բրիտանական ֆիլմեր
2007 ֆիլմեր
Անգլերեն ֆիլմեր
Բրիտանական կենսագրական ֆիլմեր
Բրիտանական մելոդրամա ֆիլմեր
Բրիտանական դրամա ֆիլմեր
Իռլանդական դրամա ֆիլմեր
Անգլիայում նկարահանված ֆիլմեր
Բրիտանական պատմական ֆիլմեր
Ամերիկյան ֆիլմեր
2000-ականների ռոմանտիկ դրամա ֆիլմեր
Իռլանդական մելոդրամա ֆիլմեր
Իրական դեպքերի հիման վրա նկարահանված ֆիլմեր
Մեծ Բրիտանիայում նկարահանված ֆիլմեր
2000-ականների պատմական ֆիլմեր
Գրքերի էկրանավորումներ
Ամերիկյան դրամա ֆիլմեր
Ամերիկյան կենսագրական ֆիլմեր
2000-ականների դրամա ֆիլմեր
Ֆիլմեր, որոնց գործողությունները տեղի են ունենում Անգլիայում
Ֆեմինիստական ֆիլմեր
Ամերիկյան ռոմանտիկ ֆիլմեր
2007 թվականի ԱՄՆ ֆիլմեր
Ամերիկյան մելոդրամա ֆիլմեր
Ամերիկյան կենսագրական դրամա ֆիլմեր